Now in Color

Το "Now in Color" (μετάφραση: "Τώρα και έγχρωμα") είναι το τρίτο επεισόδιο της Αμερικανικής τηλεοπτικής μίνι σειράς WandaVision, η οποία βασίζεται στους χαρακτήρες Γουάντα Μάξιμοφ / Scarlet Witch και Vision των Marvel Comics. Ακολουθεί ένα νιόπαντρο ζευγάρι καθώς προσπαθούν να κρύψουν τις υπερδυνάμεις τους και να ζήσουν μια κανονική ζωή στην προαστιακή πόλη του Γουέστβιου του Νιου Τζέρσεϊ. Το επεισόδιο τοποθετείται στο Κινηματογραφικό Σύμπαν της Marvel (MCU), και η ιστορία του συμβαδίζει με τα γεγονότα των ταινιών του MCU. Γράφτηκε από την Μέγκαν ΜακΝτόνελ και σκηνοθετήθηκε από τον Ματ Σάκμαν.

Οι Ελίζαμπεθ Όλσεν και Πολ Μπέτανι επαναλαμβάνουν τους ρόλους τους ως Γουάντα Μάξιμοφ και Vision, αντίστοιχα, με τους Τιόνα Πάρις και Κάθριν Χαν να εμφανίζονται σε δεύτερους ρόλους. Η ανάπτυξη είχε ξεκινήσει μέχρι τον Οκτώβριο του 2018, και ο Σάκμαν εντάχθηκε τον Αύγουστο του 2019. Το επεισόδιο αποτίει φόρο τιμής σε τηλεοπτικές κωμωδίες καταστάσεων από την δεκαετία του 1970, όπως τα The Brady Bunch και Good Times. Τα γυρίσματα πραγματοποιήθηκαν στα Pinewood Atlanta Studios στην Ατλάντα της Τζόρτζια και στο Λος Άντζελες.

Το "Now in Color" κυκλοφόρησε στην συνδρομητική υπηρεσία Disney+ στις 22 Ιανουαρίου του 2021. Οι κριτικοί επαίνεσαν τις αναφορές του Πιέτρο Μαξίμοφ και του Ultron και τις πληροφορίες που δίνονται για τα μυστήρια της σειράς, αλλά κάποιοι επίκριναν τον μικρό ρόλο του χαρακτήρα της Χαν, Άγκνες. 

 Πλοκή 
Σε σκηνικό δεκαετίας του 1970, ο Δρ. Νίλσον ενημερώνει τη Γουάντα πως είναι τεσσάρων μηνών έγκυος και όλα πηγαίνουν καλά. Ενώ ο Vision συνοδεύει τον Νίλσον έξω, βλέπει τον γείτονά του Χερμπ να κόβει με το πριόνι τον φράχτη. Η Γουάντα και ο Vision αρχίζουν να προετοιμάζουν το δωμάτιο του μωρού κι ενώ διαφωνούν για το όνομα, ξαφνικά η Γουάντα είναι πλέον έξι μηνών. Όταν αρχίζουν οι συσπάσεις, αρχίζει άθελά της να μετακινεί πράγματα στο σπίτι και, τελικά, προκαλεί διακοπή ρεύματος στην πόλη. Η Τζεραλντίν φτάνει και τη βοηθάει να ξεγεννήσει τα δίδυμα, Μπίλι και Τόμι, ενώ ο Vision βλέπει στην αυλή την Άγκνες να κουτσομπολεύει με τον Χερμπ. Μιλάνε για την Τζεραλντίν, η οποία είναι καινούρια στην πόλη και δεν έχει ούτε σπίτι, ούτε οικογένεια. Όταν η Τζεραλντίν αναφέρει τον αδελφό της Γουάντα, Πιέτρο, και το ότι σκοτώθηκε από τον Ultron, η Γουάντα αρχίζει να την ανακρίνει και παρατηρεί πως φοράει ένα περιδέραιο με σύμβολο ένα σπαθί. Όταν ο Vision επιστρέφει και ρωτάει πού είναι η Τζεραλντίν, η Γουάντα του λέει πως έχει φύγει αλλά, η Τζεραλντίν εκτοξέυεται έξω από το Γουέστβιου διαπερνώντας έναν τοίχο με στατικό ηλεκτρισμό, χάνοντας τις αισθήσεις της. Εκεί, περικυκλώνεται από πράκτορες της S.W.O.R.D..

 Παραπομπές 

 Εξωτερικοί σύνδεσμοι 



Κατηγορία:Επεισόδια του WandaVision